Sonex SubSonex

**Sonex SubSonex** er et eksperimentelt 1-seters amatørbygd sports-jetfly levert av Sonex Aircraft. Det har Y-hale og én motor. I 2013 var den forventede prisen 125&nbsp;000 dollar, og i 2014 var den på 135&nbsp;000. I januar 2022 hadde 17 eksemplarer blitt registrerte i USA med hos Federal Aviation Administration.

## Varianter
; JSX-1: JSX-1 var prototypen. Den hadde fast hovedunderstell og uttrekkbart nesehjul. Den ble presentert på flystevnet AirVenture i 2009. Motoren er en tsjekkiskbygget PBS TJ-100 turbojet montert over akterkroppen, med eksosrør som går ut mellom finnene på Y-halen. I desember 2009 ble den første motortestkjøringen gjennomført. Motoren har en skyvekraft på 1100 N. Opprinnelig ble flyet utviklet med bare ett midtstilt hjul fremme, ett halehjul og små støtteben på vingespissene, men dette gav utfordringer med styrbarhet under taksing. I august 2011 ble flyet testet av jetseilfly-piloten Bob Carlton.

; JSX-2: JSX-2 var den første produksjonsutgaven. Landingsutstyret ble endret til en fullt uttrekkbar, pneumatisk betjent trehjulskonfigurasjon. Den er ustyrt med ballistisk fallskjerm, bredere skrog og mer strømlinjeformet nese. Den 10 juli 2014 utførte Bob Carlton den første testflyvningen med prototypen av JSX-2 ved Wittman Field. Høsten 2014 startet produksjonen av amatørbygget. Februar 2015 ble det første JSX-2-byggesettet sendt til en kunde, og det ble ferdigstilt og fløyet i oktober 2015.

; JSX-2T: JSX-2T er en 2-seters side-om-side-seter annonsert i juli 2019. Den er planlagt å bruke samme PBS TJ-100 turbojetmotor med PBS TJ-150 som et alternativ. Utformingen er anslått å gi en marsjhastighet på over 322 km/h, og en estimert startmasse på 440 kg. Flyet var forventet å først bli vist offentlig på Airventure i juli 2020, men arrangementet ble avlyst på grunn av koronapandemien.

; NASC Tracer: NASC Tracer er en tomotors jetfly-drone laget for sivil og militær bruk, designet av Sonex i samarbeid med Navmar Applied Sciences Corporation (NASC)

## Spesifikasjoner (JSX-2)
Skrogdesignet er basert på et seilfly, og gir god stabilitet i tilfelle man må fly uten motorkraft. Motoren er plassert over halepartiet fordi det var enklere å konstruere, men medfører at flyet stamper (''pitcher'') litt opp ved kraftig gasspådrag, og stamper noe ned idet motoren slås av under flyvning.

Generelle spesifikasjoner:
* **Mannskap**: 1
* **Lengde**: 5&nbsp;m
* **[[Vingespenn]]**: 5.5&nbsp;m
* **Vingeareal**: 5.6&nbsp;m2
* **Vingeprofil**: 64-415
* **Masse (tom)**: 227&nbsp;kg gjennomsnitt
* **Startmasse**: 454&nbsp;kg
* **Drivstofftank**: 150&nbsp;L
* **Fremdrift**: 1 × PBS TJ-100 turbojet, 1.3&nbsp;kN skyvekraft, FADEC (digital motorstyring med full autoritet)

Ytelse:
* **Marsjfart**: 390&nbsp;km/h
* **[[Steilefart]]**: 93&nbsp;km/h landing configuration (er 65 km/h for mikrofly)
* **Maksfart**: 462&nbsp;km/h
* **Rekkevidde**: 770&nbsp;km med 30 minutt reserve
* **Maks g-grense**: +4.4/-2.2 i bruks-konfigurasjon, +6/-3 i aerobatisk-konfigurasjon
* **Stigerate**: 8.1&nbsp;m/s initielt ved havnivå
* **Drivstofforbruk**: 68&nbsp;L per time

Avionikk:
* **Instrumenter**: MGL Avionics Flight II
* **[[Transceiver]]**: MGL V10 Com

## Se også
* Bede-5J

## Referanser